## **BTKM211BA**

## **Írásgyakorlat 1.**

## Hlavacska András

hlavacskandras@gmail.com

## **A kurzus leírása**

A kurzus két tudományos szövegtípus, az esszé és a tanulmány sajátosságait ismerteti meg a hallgatókkal, valamint átfogó képet nyújt a résztvevőknek a kiadványszerkesztés különböző állomásairól: végigköveti a kézirat útját a szerző „asztalfiókjától” a nyomtatott könyvig. Az esszé esetében a saját stílus megtalálására, a kreatív és innovatív gondolatmenet kialakítására való törekvésre kerül a hangsúly, még a tudományos értekezés esetében a műfaji szabályok és kritériumok elsajátítása áll a középpontban. A kurzuson elsősorban szövegelemzés és önálló írások alkotásán keresztül a hallgatók megismerik a tanulmány mint szövegtípus felépítését: az absztrakt, a jegyzetapparátus, a tézismondat, a különböző hivatkozási rendszerek, az érvelés, a konklúzió stb. funkcióját. A hallgatók emellett interaktív feladatokon keresztül megismerik a kiadói munkafolyamatot. A kurzust egy műhelymunka-sorozat zárja le, amelyen a hallgatóknak lehetőségük nyílik a kutatási eredmények disszeminációjára. Így a kurzus nemcsak a tudományos szövegek értelmezésébe és alkotásába, hanem a tudományos konferenciák világába is bevezeti a hallgatókat.

**Követelmények**

1. Az év eleji „beugró” zárthelyi dolgozatok teljesítése.
2. Egy önálló és kreatív esszé megírása, amelynek tárgya egy kortárs médiaszöveg (irodalmi mű, film, videójáték stb.) értelmezése. Minimum terjedelem: 5.000 karakter (szóközökkel).
3. Az önállóan elkészített esszé átalakítása tanulmánnyá. Minimum terjedelem: 7.500 karakter (szóközökkel).
4. Egy 15 perces szóbeli előadás megtartása, amelynek témája a féléves kutatás.

**Kötelező irodalom**

Arata, Stephen D., *A nyugati turista. Drakula és a fordított kolonizáció szorongása*,

ford. Hlavacska András = Dánél Mónika – Hlavacska András – Király Hajnal

– Vincze Ferenc (szerk.), *Tér – Elmélet – Kultúra. Interdiszciplináris térelméleti szöveggyűjtemény*, ELTE Eötvös, Budapest, 2019, 193–194.

Richard Slotkin, *Revolverhősök és zöldsipkások: „A hét mesterlövész” és az ellenerőszak mítosza*, ford. Léderer Pál, Holmi, 1992/11, 1629–1647.

Szilasi László, *Pilinszky János: Életfogytiglan*, Uő, *Miért engedjük át az ácsnak az építkezés örömét*, József Attila Kör – Pesti Szalon, Budapest, 1994.

Vidosa Eszter, *Törésekről, sebek nélkül – Traumaszimbolika a Gris című videojátékban*, Kortárs Online, 2022.04.04., <https://kortarsonline.hu/aktual/gris.html>

**Ajánlott irodalom**

Bart István, Világirodalom és könyvkiadás a Kádár-korszakban, Osiris, Budapest, 2002.

Bart István, A könyvkiadás mestersége, Osiris, Budapest, 2005.

Brownstone, David M. – Franck, Irene M., The Dictionary of Publishing, Van Nostrand Reinhold, New York, 1982.

Eco, Umberto, Hogyan írjunk szakdolgozatot?, ford. Klukon Beatrix, Gondolat, Budapest, 1992.

Énekes Ferenc, Kiadványszerkesztés, I–IV., Novella, Budapest, 2000.

Epstein, Jason: A könyvkiadás múltja, jelene és jövője, ford. M. Nagy Miklós, Európa, Budapest, 2002.

G. Szabó Sára – Gombos Péter, Hogyan írjunk (és gépeljünk) szakdolgozatot, Profunda Könyvek, Kaposvár, 2009.

##### Gyurgyák János, Szerzők és szerkesztők kézikönyve, Osiris, Budapest, 2018.

H. Nagy Péter, Irodalmi vérszipoly (Szécsi Noémi: Finnugor vámpír – könyvbemutató), Bárka 2003/1, 119–122.

Pogány György, A könyvszakma segédkönyvei, Hatágú Síp Alapítvány, Budapest, 2006.

Rátz Miklós – Timkó György, Idegen nyelvű szövegek kézirat-előkészítése, szedése és korrektúrája, Corvina, Budapest, 1970.

Szántó Tibor, Könyvtervezés, Kossuth Nyomda, Budapest, 1988.